ছাতক প্রতিনিধি:: ছাতকে ছাত্রলীগ কর্মীর উপর হামলা করে আহত করার ঘটনায় অবশেষে থানায় মামলা দায়ের করা হয়েছে। ছাতক উপজেলা বিএনপির আহবায়ক ফারুক আহমদের পুত্র উপজেলা ছাত্রদলের যুগ্ম আহবায়ক ফয়ছল আহমদ সুমনকে প্রধান আসামি করে মামলা নং-১, তাং-০১.১১.২০১৮ইং দায়ের করা হয়। উপজেলার গোবিন্দগঞ্জ-সৈদেরগাঁও ইউনিয়নের ইলামেরগাঁও গ্রামের আবদুস সালামের পুত্র, গোবিন্দগঞ্জ কলেজের ডিগ্রি ১ম বর্ষের ছাত্র ও ছাত্রলীগ কর্মী গোলাম জিলানী বাদি হয়ে দায়ের করা মামলায় অন্যান্য আসামিরা হলেন, সুহিতপুর গ্রামের মৃত আবদুস সহিদের পুত্র ও উপজেলা ছাত্রদল নেতা সাফি, জোয়াফির আলীর পুত্র ও উপজেলা ছাত্রদল নেতা সেকুল মিয়া, আবদুল খালিকের পুত্র ও কলেজ ছাত্রদল নেতা হোসেন, মৌরশ আলীর পুত্র ও উপজেলা ছাত্রদল নেতা আনোয়ার, মঈনুল হোসেনের পুত্র ও উপজেলা ছাত্রদল নেতা আঙ্গুর মিয়া, আরজ আলীর পুত্র ও উপজেলা ছাত্রদল নেতা আতিকুল, খুর্শিদ আলীর পুত্র ও উপজেলা ছাত্রদল নেতা জামান, গোবিন্দনগর গ্রামের দুদু মিয়ার পুত্র ও গোবিন্দগঞ্জ-সৈদেরগাঁও ইউপি ছাত্রদল নেতা জাবেদ, নোয়াপাড়া গ্রামের মৃত রইব আলীর পুত্র ও কলেজ ছাত্রদল নেতা সুরুজ্জামান।